**สารบัญ**

**ส่วนที่ 1**

1.1 บทนำ 1

**ส่วนที่ 2**

 2.1 บัญชีสรุปจำนวนโครงการและงบประมาณ 2 - 7

 2.2 บัญชีโครการ/กิจกรรม/งบประมาณ 8 - 77

**บทนำ**

**1.1 บทนำ**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่น และแผนการดำเนินงาน สำหรับแผนการดำเนินงานนั้น จุดมุ่งหมายที่แสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น แผนการดำเนินงานเป็นเอกสารที่ระบุแผนงาน /โครงการ / กิจกรรม ทั้งหมดที่จะดำเนินการในปีงบประมาณนั้น ทำให้การดำเนินงานในปีงบประมาณขององค์กรปกครองส่วนท้องถิ่น มีความชัดเจนในการปฏิบัติมากขึ้น มีการประสานและบูรณาการ การทำงานกับหน่วยงานและการจำแนกรายละเอียดต่าง ๆ ของแผนงาน / โครงการ / ในแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย

**1.2 วัตถุประสงค์ของแผนการดำเนินงาน**

 แผนการดำเนินงานจัดทำขึ้นเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงาน และจำแนกรายละเอียดต่าง ๆ ของแผนงาน / โครงการในแผนการดำเนินงาน

**1.3 ขั้นตอนในการจัดทำแผนการดำเนินงาน**

 แนวทางปฏิบัติในการจัดทำแผนการดำเนินงานขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 มีขั้นตอนการจัดทำแผนการดำเนินงาน ดังนี้

1. คณะกรรมการสนับสนุนการจัดทำแผนพัฒนารวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่องค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่นประกาศแผนดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อยสามสิบวัน

**1.4 ประโยชน์ของแผนการดำเนินงาน**

 1. เป็นเครื่องมือสำคัญของผู้บริหารท้องถิ่นในการควบคุมการดำเนินงานให้เป็นไปอย่างเหมาะสมและมีประสิทธิภาพ

 2. เป็นเครื่องมือในการติดตามการดำเนินงานให้เป็นไปอย่างเหมาะสม

 3. เป็นเครื่องมือในการบริหารงานประสานงานการดำเนินการงานขององค์กรปกครองส่วนท้องถิ่นกับหน่วยงานอื่นที่จะเข้ามาดำเนินการภายในพื้นที่ขององค์กรปกครองส่วนท้องถิ่น

**ส่วนที่ 1**

**ส่วนที่ 2**



**แผนการดำเนินงาน**

**ประจำปีงบประมาณ พ.ศ 2562**

**ของ**

**องค์การบริหารส่วนตำบลแหลมรัง**

**อำเภอบึงนาราง จังหวัดพิจิตร**